
Slike iz Svete Zemlje 


U PRIJESTOLNICI KRALJA PRELJUBNIKA I KRALJA BUHA 

Napisao Dr Josip Andrić 

Iz Magdale, grada preljubnice pokajnice, samo 
je nekoliko minuta automobilske vožnje do Ti- 
berijade, prijestolnice kralja preljubnika He- 
roda Antipe. Pogledom s obale, na kojoj oko 
došljaka skaču prljavi mališani vičući »Bakšiš! 
Bakšiš!«, kružim prema ruševinama starih zi- 
dina, da u mašti zamislim, kako je taj grad iz- 
gradio sin graditelja jerusalemskoga hrama i 
ubojice betlehemske dječice, da u nj dovuče 
najgore skitnice za prve stanovnike, da ga učini 
svojom prijestolnicom te ujedno najzloglasnijim 
gradom iza Sodome. U isto doba, dok je u ne- 
dalekom Nazaretu rastao Dječak, što ga je nebo 
darovalo zemlji za očišćenje čovječjeg roda od 
grijeha i opačina, tu se gradio i razvijao grad 
Herodovih grijeha, najgorih, što su iz onog 
doba zapamćeni. I sad mi se još čini, da u ovom 
zraku osjećam zadah krvi, što ju je taj kralj - 
okrutnik prolio, i da čujem histerički hihot sa- 
dističke Herodijade, koju je oteo od svoga brata, 
da mu bude družica u grijesima. 

Gdje li je bio kraljevski dvor, u kojem je ple- 
sala Saloma, grešna kći grešnije majke, svoj 
krvavi ples? Nema mu traga. Možda ne stojim 
daleko od mjesta, gdje je Herodijada, bijesna 
na Krstitelja Preteču, što ju je korio radi njenih 
grijeha, i gonjena zlom savješću nagovorila 
svoju zavodnicu kćerku, da svojom zavodljivom 
golotinjom i strastvenim kretnjama svoga plesa 
zamami požudnog očuha i izmami od njega na 
srebrnom pladnju glavu Ivanovu. Preda mnom 
se u duhu redaju sadistički prizori, što ih je do 
dramatske bjesomučnosti razvio Oskar Wilde u 
svojoj »Salomi« poplavivši njome sve svjetske 
pozornice. A oko mene kao da zvuče divljim in- 
stinktima prožeti zvuci, kojima je Rikard Strauss 
zaodjeo Wildeovo djelo. I u svijesti, da je naj- 
užasnija ljaga iz prošlosti ovoga grada uzveli- 
čana najuzvišenijom umjetnošću, kako bi uzbi- 
bala u duši kulturnoga čovjeka tamne instinkte, 
što su ikraljevali u ovom leglu grijeha, stresa 
me groza. Pa ipak me nešto besvi jesno vuče 

tamo k onoj strani, gdje su ostaci križarskoga 
grada. Hoću da proživim svu jezivu, maštom oži- 
vljenu historiju zloglasnih Heroda, bez kojih 
valjda nikad ne bi ni bilo ovoga grada. 

Vidim u duhu pet žena, što ih je ubojica sv. 
Ivana Krstitelja izmijenio. Herodijada se suludo 
ceri svojim suparnicama, jer je sebi svijesna, 
da je više nego one dorasla duševno rastočenom 
kralju bezumniku. A kad Herod Antipa mora u 
progonstvo, jer ga je stigla nemilost rimskoga 
cara Kaligule, sin Herodijadin Herod Agripa 
sjeda na njegovo prijestolje. Ali bježi iz prije- 
stolnice, okaljane opačinama i opsjednute pa- 
klenim duhom, te učinivši nedaleki Seforis, rod- 
no mjesto sv. Joakima, glavnim gradom Gali- 
leje, kao što je i prije Tiberijade bio ; okalja 
svoje ruke krvlju sv. Jakova, prvog biskupa je- 
rusalemskoga. I prvaka apostolskoga možda ne 
bi bila stigla bolja sudba, da ga anđeo nije izveo 
iz tamnice, u koju ga je bacio Herodijadin sin. 
A kad i toga izjedoše crvi, namamljeni grijesi- 
ma u njegovo puteno tijelo, došao je posljednji 
iz te najgrešnije dinastije sviju vjekova, da čuje 
Apostola naroda i da ne shvativši ga opterećen 
grijesima svojih pređa završi najtamnije po- 
glavlje u povijesti Galileje . . . 

Pitam prolaznika, da li su one kule, što strše 
na ruševinama gradskih bedema, ostaci kraljev- 
skih dvorova. 

»Jest, ondje je prijestolnica kralja buha...« 
nasmije mi se i ode ostavivši me zabezeknuta. 

Okrećem se, ne će li mi tko protumačiti, što 
mi to taj Arapin reče. Pitam i dobivam razja- 
šnjenje: 

»Nemojte ni blizu ići onim kulama, jer su 
skrovište golemog mnoštva buha. Ondje je nji- 
hovo kraljevstvo, pa jao onom, tko se približi. 
Mi velimo, da ondje stoluje kralj buha . . .« 

Tiberijada je dakle i danas još prijestolnica. 
Herod je nije uzalud osnovao prije tisuću đe- 
vetstotina trideset i tri godine. Kralj buha sa- 
čuvao je kraljevsko dostojanstvo ovom gradu, 

da bude simbolički sačuvan spomen na njegovo 
iskonsko značenje. 

Po licima, koja susrećem, vidim, da je ovo za 
razliku od doba unatrag trista godina, kad je 
bio umro posljednji tiberijadski Židov, danas 
opet sa tri četvrtine stanovništva pretežno ži- 
dovski grad. Vraća mu se doba, kad je tu iza 
razorenja Jerusalema sinhedrion udario svoje 
sjedište. U tom drugom Jerusalemu nastade mi- 
šna, knjiga novih učenja židovskih. Tu je stvo- 
ren i jerusalemski talmud, knjiga mudrosti ži- 
dovskoga života. Tu je bilo sjedište Josipa Fla- 
vija, židovskog buntovnika, koji je, kad mu se 
se kao vođi iznevjeriše njegovi suvjerci, prešao 
k Rimljanima i pišući povijest židovskoga na- 
roda osvijetlio i događaj Kristove smrti. Još 
danas cionisti boreći se protiv asimilacije ži- 
dovske rase i židovske duše proglašuju tog ne- 
kadanjega guvernera Galileje najtipičnijim ži- 
dovskim izdajicom. 

Tri stoljeća kasnije drugi* je neki Josip, ugled- 
ni tiberijadski Židov, prišao k novom preokretu, 
koji je u rimskom carstvu zaveo car Konstan- 
tin. Prigrlio je kršćanstvo i bio od cara imeno- 
van grofom Galileje. Još danas su među ruše- 
vinama stare Tiberijade tragovi poganskoga Ha- 
drianeja, koji je taj Josip pretvorio u crkvu. 
Tako je u ovom gradu, u koji nikad nije stupila 
noga Kristova, započelo da cvate kršćanstvo uza 
sve bijesove, što su ih podizali na taj preokret 
Židovi. 

»Gdje su tragovi onih pet crkava, što se spo- 
minju iz osmog stoljeća?« pitam se, a da i ne 
ponovim slično pitanje za dvanaesto stoljeće, 
kad je Tiberijada postala glavni grad križarske 
tiberijadske kneževine pod knezom Tankredom, 
vazalom jerusalemskoga kralja. 

Kad me je saletjelo sjećanje na križarski pro- 
cvat Tiberijade, kao da iz ruševina križarske 
utvrde začuh dječji plač. Je li to bila jeka, koja 
mi je htjela dozvati u pamet, kako je tripoli- 
tanska kneginja, žena kneza Reymonda III., 
koji je vladao tiberijadskom kneževinom, prije 



MLADA ŠPANJOLSKA LJEPOTICA S LEPEZOM 


križarskog poraza kod nedalekog brda Hattina 
g. 1187. ostala sa svojom djecom zatvorena u 
toj utvrdi, opsjednutoj od sultana Saladina, pa 
kako je iza tog poraza pala u njegovu vlast? 
Ni ne upustih se u traganje, što je bilo s nesret- 
nom kneginjom i njenom djecom, nego se okre- 
nuli, da upravim korake prema mjestu, gdje je 
sačuvan jedini spomen na ono kršćansko doba. 

Zaustavljam se pred crkvom sv. Petra Ribara. 
Pozdravlja me kopija kipa apostolskog prvaka iz 
rimske bazilike sv. Petra, kojemu toliko puta 
po rimskom običaju poljubih noge. To me pod- 
sjeća, da sam u apostolskom kraju. Stresam sa 
sebe sva povijesna sjećanja na prljavštine ovoga 
grada i ulazim u crkvu. Upirem pogled u njenu 
apsidu, koja simbolizira preokrenutu Petrovu 
lađu. Jest, u ovom Herodovu gradu, u kojem i 
danas ima tek dva postotka katolika, Petrova je 
lađa izvrnuta, ne plovi po Kristovu jezeru, kao 
što je plovila, dok je Krist iz nje propovijedao. 
Stoji tu izvrnuta i malo se tko u ovom gradu i 
obazire na nju. Jedino prolaznici iz dalekih stra- 
na dolaze, da je pohode. 

Krist je zaobilazio ovaj grešni grad, a to se 
tu i nakon tolikih stoljeća osjeća. I došljaka, 
koji traži tragove Kristove, ništa ne može duže 
da zadrži ovdje. Brzo ti bude dosta te historij- 
ske atmosfere Heroda, Herodijade i Salome, te 
samo želiš, da što prije pobjegneš odavle, da 
ne bi vlast današnjeg suverena ove J galilejske 
prijestolnice, kralja buha, dospjela da te stigne. 


GLASOVIRSKA UMJETNICA 
BRANKA MUSULIN 

Među našim glasovirskim virtuozima zauzela 
je posebno mjesto mlada umjetnica Branka Mu- 
sulin, o kojoj je već pisano u »Obitelji« k nje- 
nim pređašnjim koncertima. Njena se umjetnost, 
kako to njen nedavni koncerat od 20. listopada 
svjedoči, lijepo produbljuje i tehnički dosiže k 
vrhuncima. Izvela je lijep program s djelima 
od Bacha, Cesara Francka, Chopina, Ravela i 
Debussyja iz strane glasovirske literature te od 
Kunca i Papandopula iz domaće literature. Sa- 
vršeno je izvela Bachovu Partituru u B-duru, 
sjajno je formirala Chopinove Preludes, Bar- 
seuse i Scherzo u h-molu, a kad je Ravela i De- 
bussyja svirala, osjećali smo svu proživljenost 
te glazbe, koja nam se tu pružala. I iz Kuncove 
i Papandopulove glazbe dočarala nam je sve u 
njima skrivene ljepote. Dvorana Hrvatskoga 
Glazbenog Zavoda bila je dupkom puna glaz- 
bene publike — znak, da ova umjetnica uživa 
već velik umjetnički glas. Odobravanju i cvijeću 
nije bilo kraja. A~ 


Slika na omotu: 

Jutro u alpskim visinama 

Foto A. Kokić 

NA ISPITIMA KOD BAKE 


Napisao Koloman Mikszath 


Moja baka znala je, đa ja volim pričice mimo 
sve na svijetu, pa me je privlačila tim svojim 
pripovijetkama. 

»Kad god dođeš k meni,« rekla bi, »dobit ćeš 
svaki put bijeli groš i novu pripovijetku.« 

Više puta bilo mi je za čudo, odakle joj sve te 
nove pripovijesti, i jednom je zapitam za to. 

»Vidiš, na ovoj njivi rastu sve te pripovijetke.« 
A to je bila istina, jer je ona dobar komad svoje 
zemlje davala seljacima u zakup, koji su joj za 
to davali po dvadeset težaka na godinu i dvadeset 
novih priča. Ti seljaci bili su vrsni pripovjedači 
svakojakih bajka i gatka, kao da su ih kopa- 
jući vadili iz zemlje. 

Kad sam došao k baki, da se oprostim, jer sam 
imao poći u grad u gimnaziju, ona priđe k staroj 
škrinji i izvadi srebrno ogledalce. 

»U ovom zrcalu uvijek ću te imati pred sobom, 
kamogod pošao svijetom. Štogod budeš radio, 
ovo će mi zrcalce kazati. I evo ti nov srebrni 
forint.« 

»A gdje je pripovijest k ovom forintu?« rekoh 
kao u šali, ne bih li joj razvedrio tužno lice. 

»Ne mogu ti sada pripovijedati, ali kada dođeš 
na praznike, bit će ti svaki put pripovijest i groš 
za trošak. Ali onda ćeš biti velik ozbiljan đak, 
zato ćeš mjesto priča čuti ozbiljne pripovijetke, 
i mjesto groša ili forinta bit će i po dva, razu- 
mije se, ako budem imala zašto biti zadovoljna 
s tobom. A sada pođi i Bog te čuvao!« 

Na Sve Svete sam došao kući i prvo mi je bilo 
otići do bake. Morao sam joj potanko ispripovi- 
jedati, kako mi se sviđa u gradu, da li me vole 
učitelji i drugovi, i jesam li bio marljiv. Onda za- 
molim novu pripovijest. 

»Reci, jesi li već učio Napoleona?« reče ona. 
»Nijesi? Ali to valjda znaš, da je bio velik junak. 
Dakle jednoć on ogrne svoju sivu kabanicu, u 
kojoj je bio kao svaki drugi vojnik, jer je bio 
malen, neugledan, pa mu nitko ne bi bio rekao, 
da je to takav svjetski borac. Tako ode u bolnicu, 
da vidi ranjene vojnike. Darovao ih 


»Volim ga, pa bih i drugu ruku za njega dao.« 

»Poznaš li me?« zapita car ganut. Vojnik od- 
mahne glavom. 

»Evo, ja sam car,« reče Napoleon i rasklopi 
kabanicu, da mu se vidio časnički kaput pun odli- 
kovanja. »Pokaži sada, jesi li govorio istinu. Od- 
sijeci ruku!« 

Invalid ne počasi časa, nego uzme sjekiru i od- 
rubi ruku. 

Taj čas padoše baki naočale. Digli smo ih, 
baka ih očisti, ali tim se je pretrgla pripovijetka, 
jer je baka počela govoriti nešto novo. 

»A zašto ne pripovijedaš, bako dalje?« 

»A gdje sam stala?« 

»Tamo, kako je invalid odsjekao sebi drugu 
ruku.« 

»Vidiš, dečko, htjela sam te iskušati. Kako je 
vojnik mogao odsjeći desnu ruku, kad nije već 
imao lijeve, da drži sjekiru? Ja sam tebe preva- 
lila, ali ti varaš sve nas, kad kažeš, da si dobar 
đak. Pripovijeda ti se pripovijetka, a ti samo 
napola slušaš. Kako ćeš onda paziti i slušati, što 
ti pripovijedaju učitelji? Mene je sve strah, da 
ne ćeš biti osobito dobar u svom zvanju, zato 
ti dajem sada samo jedan forint, a drugi ću čuvati 
za te, jer bi moglo doći vrijeme, da ćeš ga i te 
kako trebati. 

Ovaj ukor tako me je osramotio, da se na Bo- 
žić, kad sam opet došao na ferije, nijesam se usu- 
dio moliti pripovijetku od bake. 

Moj otac imao je drugi dan putovati u Beč, 
pa kad smo pohodili baku, bilo je o tom govora. 

»Sigurno ćeš se svratiti u Matschaker-hof,« 
reče ona ocu. »To je dobar stari hotel, gdje sam 
i ja stanovala, kadgod sam odlazila u Beč. I za- 
nimljivo je, zašto se to svratište zove Matscha- 
ker-hof. Nijesi li nigda čuo o tom, dječače?« 

»Nijesam nikad, bako.« 

»E pa čuj! Kad su polagali temelje toj zgradi, 
lopata jednoga radnika udarila je o gvozdenu 
škrinju, paziš li, dijete moje?« 


je i tješio, a onda ode u kuhinju, gdje 
je baš neki invalid cijepao drva. Dr- 
žao je sjekiru u desnoj, lijevi rukav 
objesio se prazan, jer nije imao ruke. 

»Gdje si izgubio ruku?« zapita Na- 
poleon. 

»Kod Marenda, gdje sam se borio 
za velikoga našeg cara,« odgovori 
vojnik. 

»Ti dakle voliš svoga cara kad si 
se za njega tako žrtvovao?« 


Slika desno: 

U JESENI NAD GROBOM 

Don Ante Glumac nekadanji urednik splitskog „Dana*', 
kraj groba obitelji Kuntarić u Požegi 
Foto „ Obitelj m 

»Pazim, i kako!« I zbilja sam opazio, da ne bih 
mogao bolje, jer sam o Božiću nastradao radi 
svoje nepažnje. 

»Kad radnici ugledaju škrinju, svi se slete i 
navale, da je otvore. To im je uspjelo poslije 
teške muke, i što su našli unutra?« 

»Ništa drugo nego same mačakere, što male 
što velike. Razumiješ li, sinko?« 

»Razumijem sve, bako!« 

»Razumiješ bijesa!« vikne baka ljutito i nogom 
turi stoličicu. »Nijesi ništa razumio, i dobit ćeš 
opet samo forint. Drugi ću čuvati za te, dok od- 
rasteš, jer vidim, da ne ćeš nikad postati valjan 
čovjek, jer si lijen misliti i ohol pitati, kad nešto 
ne znaš. Opet sam te iskušala, i opet si zlo pro- 
šao!« 

»A kako to?« pitam malodušno. 

»No reci, što su to mačakeri, ako znaš?« 

»Mačakeri, ne znam, šta su, nijesam nikad 
čuo.« 

»Vidiš, ne znam ni ja, i nitko ne zna. A kad 
što ne znam, pitam, pa se poučim.« Poslije ovo- 
ga novog poraza dugo nijesam vidio svoje bake. 
Za ljetnih praznika liječila se u Pištanima; na 
Božić nijesam mogao doći kući, i tako smo se 
vidjeli opet o Uskrsu, koji je došao kasno, kad 
je već procvao jorgovan. Drugi dan Uskrsa bila 
su pozvana djeca i unučad k baki na kavu i, dok 
smo jeli i pili, ona nam je pripovijedala, kako 
je negda bila u Beču i kako je osobito divno 
bilo u Wurstelprateru, gdje je zabavište za dje- 
cu. Onda reče meni; 

»Da, sinko, tebi sam dužna jednu pripovijest, 
daj sjedi do mene!« 

»Bako, ti si vrlo lukava,« rečem ja. »Govoriš, 
da ćeš mi pripovijedati pripovijetku, a onda 
me samo kušaš.« 


Ona se nasmiješi: »Dođi samo, tepče! Vidjet 
ćemo, kako ćeš proći kod ovoga ispita Slušaj! 
Bila sam jednoć u Prateru u Beču, pa sam vi- 
djela nešto smiješno. Neki bogati čovjek bio je 
raspisao nagradu za utrku magaraca, i to tako, 
da onaj magarac dobije nagradu, koji stigne 
zadnji na cilj, jer je to svakako najpametniji 
magarac. Ali javiše se samo dva mljekara. I bilo 
je čudno gledati. Oba utrkivača sjede svaki na 
svome sivcu, nagraditelj dade znak, da se krenu, 
ali nijedan ne će potjerati prvi, čekajući da prvi 
poleti magarac njegova takmaca. Oni stoje, 
svijet se skupio oko njih, smiju se, dok se na- 
jedamput provuče neki čovuljak u žutom ka- 
putu i vikne: 

»Pustite me, sad ću ja krenuti sva četiri s 
mjesta!« 

I priđe k jahačima i prišapne im nešto, što 
nismo mogli čuti. Taj čas stane mi netko na 
suknju i odere dobar komad skuta. Ja se sa- 
gnula da pribodem iglom tu krpu, a kad sam 
se opet ispravila, da vidim, što se događa, pro- 
šao je samo čas, dva, što vidim? Magarci lete 
kao ludi prema biljegu, a jahači ih još lupaju 
šibama, da su im se prašili bokovi. Silno se za- 
čudim, što se to dogodilo u to malo vrijeme, 
no reci ti, ako znaš, te se možeš domisliti.« 

»Već sam se domislio, bako!« vikne veselo. 
»Jahači su se izmijenili. Jedan je sio na magar- 
ca svoga takmaca, a ovaj na njegova magarca. 
To im je prišapnuo onaj čovuljak u žutom ka- 
putu.« 

»Tako je i bilo,« potvrdi baka. »Tepče moje, 
sad te imam. Vidim, da ima u tebe i mašte i do- 
mišljatosti, i sve se bojim, da ćeš biti pisac, pje- 
snik. I sad moram obadva forinta čuvati za te, 
jer nema sumnje, da će ti jedamput i kako tre- 
bati.« 


ODRŽAVANJE ZAKONA 


Montesquieu nađe jednog dana u Londonu 
jednoga vrlo bogata bankara — Židova ; koji je 
..vrlo marljivo brusio svoj nož, određen za jedan 
vjerski obred. Montesquieu ga upita, zašto taj 
nož brusi tako pomnjivo. 

Odgovor je bio: »Po zakonu, nož ne smije 
imati ni najmanje štrbine.« 

Montesquieu ga zamoli, da nastavi. Ele, kad 
je savjesni Jahudija mislio, da je nož nabrusen 
kako valja, izvadi Montesquieu povećalo iz dže- 


pa i pokaže mu kroz staklo mnoštvo zubića i 
štrbina, gdje se prije sve činilo glatko i jednako. 

»Pa to je prava testera,« klikne prestrašeni 
Židov, »kuku meni nesretnome, pa ja sam se to- 
liko puta ogriješio! Sad mi valja iznova početi!« 

»Umirite se,« reče mu Montesquieu, »vaš bi- 
čak dosta je oštar. Ta promislite, da vaš zako- 
nodavac Musa pejgamber nije imao đozluka ni 
povećala.« 


RAZNE ZANIMLJIVOSTI 


Vjetrovi ne pusu pravcem nego opisuju kri- 
vulju. 

Bilje vene brže na bregovima nego u dolini. 

Kućna muha srednje veličine važe 35 mili- 
grama. 

Najveći krumpir, koji se kad uzgojio, rodio je 
na jednom imanju u Lovelandu, Colorado USA. 
Bio je težak 32,14 kila. 


Hrast cvate prvi put u šezdesetoj godini, pa 
onda u razmacima od 4 da 6 godina. 

Drveće b jelo gorice steže se, kad je zima, tako 
da mu se obujam znatno umanjuje. Kad je že- 
stoka zima, od toga stezanja pucaju stabla. 

Najveća ura na svijetu bit će kod Svetoga Mi- 
halja u Hamburgu. Svako od njenih četiriju ka- 
zala ima promjer od osam metara. 

U ZEMLJI ŠUMOVITIH OBRONAKA 

K SLICI NA NASLOVNOJ STRANICI 

Soievao Aleksandar’ Kokić 


1. JUTRBNJE U SJENI ALPSKIH VISINA 

Kameni je gorostas uzdigao visoko 
ružičastim svijetlom obasjalu glavu 
iznad bezbroj klisura, dolina i sela. 

Zagledao se u zelenje, obraslu kućicu, 
gdje se nakon noćnog počinka 
na posao spremaju 
rojevi pčela. 

Prvi su pramovi zore zapalili srce šuma: 
sitni su stanari gnijezda poletjeli na grane, 
da jutrenje mole. 

Seljaci su pošli kosit mokru travu. 

Grudi napunja svježina alpinskog zraka 
i miris smole. 

Idem u sjeni šumovitih obronaka. 

Borovi se kraj puta njišu granama dugim, 
i kao već dobri znanci davni 
kameni gorostas s uzdignutom glavom, 
snježni visovi, usamljene jele 
pozdravljaju dolazak 
sina dalekih ravni . . . 


2. SUSRET SA SRNOM 

Rumene se jagode ispod lišća paprata, 
zemlju skriva čilim mahovine meke; 
poput stupova veličanstvene gotske katedrale 
iz carstva snova 
dižu se u vis smreke. 

Sam sam u šumskoj tišini, 

srna mi došla u susret, krasna crnooka srna . . . 
I gle, već bojazno bježi kroz drvlje, kamenje, 

trnje . . . 

O, jadno stvorenje malo, zašto 
mori te slutnja crna? 

Nemam oštroga noža, ni puške na ramenu, 
ni jesam došao, da zadajem rane . . . 

Zašto su te ljudi tako izmučili, 

da te, srno, moja topla mironosna riječ 

ne može da gane . . . 


3. NEDJELJA U BRDIMA 

Srebrni se slapovi vode ruše na stijenu, 
koja kraj provalije stoji ko klin; 
poprskan kapljlicama sitnim 
svoju jednoličnu pjesmu pjeva 
stari seoski mlin. 

Razigrale se pastrve u zavoju hladnog potoka, 
skakuću vjeverice vesele 
i zelene orahe griskaju. 

Nedjelja je. Izletnici razdragani 


uz zvukove harmonike glasne 
penjući se vriskaju. 

Bijeli se toranj bliješti u alpinskom suncu, 
starac sjedi na klupi, 
u crkvi ga stajanje dugo izmorilo. 

Na njega padaju sjene pognutih glava: 
prolaze ljudi razmišljajuć o onom, 
što se pod Misom govorilo . . . 


4. DAN U OBLACIMA 

Danas je vrh kamenoga gorostasa 
zavijen crnim oblacima. 

Skriveni su šumoviti obronci i smreke visoke, 
i dok kiša sipi, idem 
teškim koracima . . . 

Zašto je ovaj dan rastanka tako žalostan 
i pritišće dušu kao san ružan. 

Zašto sada nikoga kraj sebe nemam, 
ko bi mi ruku metnuo na rame 
i rekao toplo se zagledav u oči: 

Aleksa, ne budi tužan . . . 

Grmljavina prekida nijemu tišinu 

(Bože moj, hoće l’me od sadi 

grmljavina pratit u svim mojim danima?). 

Fućkanje . . . vlak se lijeno proteže . . . 

ja se vraćam kući 

svojim dragim ravnima . . . 



MALA TALIJANSKA PRINCEZA SA SVOJOM MAJKOM 
PRIGODOM SVOG ROĐENDANA 

SUDBINA JEDNE SLIKE 


Znameniti slikarski umjetnik Paolo Van Dyck 
(rodio se g. 1599. u Amsterdamu, umro g. 1641. 
u Londonu) bio je učenik Rubensa. Rubens je 
bio smjeliji i izvorniji u svojim radnjama, ali 
su slike Van Dyckove plemenitije i umiljatije. 

Jedna od najvećih slika Van Dyckovih »Isusa 
polažu u grob« — imala je čudnovatu sudbinu. 
Slikar ju je bio namijenio njemačkomu knezu 
izborniku u Mainzu. Knez izbornik je pogledao 
Van Dyckovu sliku, zadivi se njenoj ljepoti i 
odmah poslao umjetnika k svomu blagajniku, 
da mu slika bude isplaćena. Blagajnik upita 
umjetnika, po što se s knezom pogodio, a Van 
Dyck odgovori, da ne običaje kod knezova sta- 
vljati cijene, nego da to ostavlja njihovoj ve- 
likodušnosti. 

»No dakle,« reče blagajnik, »štedljiv kao i svi 
blagajnici, »ja mislim, da ćete biti zadovoljni, ako 
vam isplatim sto zlatnih forinti.« 

Van Dyck odgovori: 

»Ako je tako, onda se volim najesti jednoć za 
nju fratarske juhe.« Odmah zatim dade sliku 
smotati, ode u samostan i dade zvati gvardijana. 
Kad je redovnik došao, pođe mu Van Dyck usu- 
sret i reče: 

»Poštovani oče, ja sam putujući umjetnik i 
kako znam, da su siromašni redovnici gostolju- 
bljiviji od mnogih bogataša, došao sam objedo- 
vati danas s vama, ako vam je po volji.« 

Gvardijan, smiješeći se na te riječi, reče: 

»Ako ste zadovoljni fratarskom juhom, do- 
bro nam došli!« 



NADGROBNI SPOMENIK HRVATSKOM PJESNIKU PETRU 
PRERADOVIĆU NA MIROGOJU U ZAGREBU 
Izradio Ivan Rendić 


Nato odvede umjetnika k stolu, gdje mu je 
jelo među prijaznim redovnicima išlo u tek. 

Izmolivši molitvu po jelu zamoli Van Dyck, 
da mu pokažu crkvu. Gvardijan i redovnici rado 
mu ispune želju, i ka dnije našao u crkvi ni jed- 
ne slike, koja bi njegovu pozornost svratila, reče 
gvardijanu: 

»Vidim, da nemate slike za glavni oltar. Ne ću, 
da sam danas kod vas za badava jeo, pa ću vam 
zato još danas poslati sliku, koja će biti vrijed- 
na juhe, koju sam pojeo.« 

Zahvalivši još jednoć na gostoljublju pođe u 
svoj stan. 

Za jedan sat donese njegov sluga sliku. Ta 
je slika dugo vremena ostala kao divan ukras 
glavnog oltara crkve onoga samostana. 

Za opsjedan ja Mainza izgorjela je među osta- 
lima i fratarska crkva, ali je slika bila spasena 
i bila mnogo puta preprodavana. Na početku 
XIX. stoljeća 'imao ju je vijećnik Brentano u 
Frankfurtu na Majni. 


REQUIESCAT 

Spjevao Oscar Wilde 

U šutnji ovamo tiho hodi, 
da se ona ne probudi! 

Rast cvijeća pod snijegom čuje ona. 

Kosa ko zlato žuta njena 
kao plijen truleži je raspletena; 
tu u prahu leži mila ona 
sestrica moja nježna. 

Bijela ko snijeg i čista ko ljiljan, 
jedva tad znaše, 
da djevojče već bijaše, 
jer život joj bio ko san. 

Mrtvački lijes i kamen teški 
nju sad tišti. 

Moje srce od bola će da propišti, 
dok ona sanja tu. 

Vječni želim ti mir! — 

Ne čuje ona frule pjesmu više; 
tu cio moj život izdiše . . . 

Bacite zato pregršt zemlje za njen mir! 

Preveo: Ton Smerdel 


„DANICA« 

je kraljica hrvatskih kalendara ! 

Uz nju se za 10 dinara dobiju na dar još dvije knjige! 

Napisao Marko Čović 


ČEŽNJA U JESENI 


Sitne kapljice jesenske kiše klize po mojim 
vrelim obrazima, dok sanjarskim očima punim 
bola i čežnje gledam okolne brežuljke pokri- 
vene borovim šumicama i dok mi duša plače, 
plače. 

A ja stojim nijem i nepomičan. Očima, koje 
su meke i suzne kao bolno plavi pogled sumor- 
ne jeseni, htio bih da prodrem kroz ove bre- 
žuljke, kroz kapljice kiše, kroz daljinu, tamo 
gdje sam došao medu ove suhe i hladne, odvrat- 
ne zidine, koje mi sputavaju dušu, misli i slo- 
bodu. 

Daleko, daleko u jednoj maloj ulici najdra- 
žega grada ostavio sam srce i sada čeznem, 
čeznem. 

Ja čeznem za jednom, kojoj sam posvetio naj- 
ljepše bisere svoje mladosti. Ja čeznem za du- 
binom jednih očiju, za osmijehom jednih usana, 
za mekim pramovima drage kose, za vrelim sti- 
skom njene ruke, za . . . 

Čeznem, a moje grudi su prepune čežnje i 
prvih simptoma T. B. C. Ali . . . grubost ovog 
života ranjava mi srce i tjera suze na oči. I 
nemam ovdje ničega lijepog i milog, ničega što 
bi zadovoljilo čežnju srca. 

Osamljen i tužan stojim na kiši. Moja duša 
je puna tuge i čežnje, želje za slobodom, lju- 
bavlju i za milovanjem. 

Dolje teče rijeka, Miljacka. I život tako teče 
dalje i niko ne mari za želje jednog srca, za 
želje jedne duše, jednog bolesno osjetljivog 
srca. 

Danas, dok sam zadihan, umoran i mokar od 
znoja ležao na pokisloj zemlji zaklonjen rpicom 
kamenja od imaginarnog neprijatelja i ranja- 
vim rukama držao hladnu cijev sprave, kojom 


se ubijaju ljudi, zaželih kao još nikada da se gri- 
jem u toplom zagrljaju one, koja mi život dade, 
one, koju sam izgubio baš prije godinu dana. Za- 
želih, da me miluju njene drage ruke uvele od 
rada. Da me gledaju, njene oči, drage oči, čiji 
sjaj je počeo da tamni još mnogo prije nego 
što je ugasnuo i koje su bile vjerna slika duše, 
one duše, koja me je jedina neizmjerno volila. 

Pa i sada dok slušam kako rominja kišica, 
htio bih da sam bar na grobu njenom, da grlim 
majčin grob i da ga polivam suzama. Kada već 
ne mogu da grlim majku, željan sam majke, 
željan sam majčinog milovanja. Ali majke ne- 
ma, nema, nema. 

Zvoni. Danas su moji bili na groblju. Orosili 
su majčin grob suzama i svetom vodicom, zaki- 
tili ga cvijećem, krizantemama iz našeg vrta. 
A ja? ... Ja samo čeznem, čeznem. 

Daleko odavde u jednoj maloj ulici najdra- 
žega grada Subotice, ostavio sam svoje srce. 
Zavolio sam žar jednih očiju, osmijeh jednih 
usana, zvuke jednog glasa, ljepotu jedne duše. 
I čeznem. A nema ovdje ničega što bi zadovoljilo 
čežnju srca. 

Nikada još nijesam toliko čeznuo za majkom, 
za slobodom i za djevojkom srca kao danas, u 
ovaj tmurni jesenski dan, kada stojim nijem 
i nepomičan na kiši i slušam kako rijeka teče. 

Majčin grob je daleko. Sloboda...? Ja sam 
robijaš. Djevojka srca moga? Možda je sretna 
i bez mene . . . 

Po mojim vrelim obrazima pada sitna jesenska 
kiša, dok ja stojim nijem i nepomičan i dok mi 
duša prepuna tuge, boli i čežnje plače, plače, 
plače . . . 


ŽENE LIJEČNICE 


U starom Rimu bilo je liječnika izobila, ali 
bilo je i žena liječnica, i ako mnogo manje. 
U starim natpisima rimskim na kamenu nalazi 
se spomen takvim liječnicama, kojih je bilo više 
nego se obično misli. Dosad se držalo, da su to 
bile samo obstetrices (primalje), no takvi nat- 
pisi često ih izrijekom zovu liječnacama (medica). 

Na jednom natpisu, koji spominje liječnicu 
Terenciju, kaže se, da je bila sistent istoimene 
glasovite liječnice. Može biti, da joj je bila ro- 
bilja, jer su robovi, osobito oslobođenici, znali 
dobivati ime svojih gospodara. Jedan natpis iz 
Kapue u južnoj Italiji označuje Skantiju Re- 
demptu kao predstojnicu liječničke vještine. 

Da u vrsnoći ove liječnice nijesu zaostajale 
za svojim muškim kolegama, vidimo po tome, 

Slika desno: 

UPRAVA DRUŠTVA KATOLIČKIH ŽENA »ANICA BOŠKOVIĆ - 
U DUBROVNIKU 

prigodom 10-godišnjice opstanka i plodnog rada' 



što su se dapače neki članovi carske obitelji dali 
liječiti od liječnica, kao na primjer Livilla, se- 
stra cesara Kaligule. Njena liječnica zvala se 
Sekunda. Neke su stekle lijep imutak i kao oso- 
bito bogate spominju se Matilija Donata i Ju- 
lija Saturnina. 



NAJVEĆA ZAGREBAČKA CRKVA IZA KATEDRALE 

PRIGODOM BLAGOSLOVA KRIPTE NOVE BAZILIKE „KRALJICI HRVATA* 24. O. MJ. U ZAGREBU 

Napisao Dr Josip Andrić 


Bilo je to ravno prije 720 godina, kad je prvi 
put jedan hrvatski kralj polazio u Svetu Zemlju. 
To je bio hrvatsko-ugarski kralj Andrija II., 
koji je u ljetu 1217. pošao na križarsku vojnu. 
Na tom putu zaustavio se u Zagrebu, gdje je 
svojom nazočnošću uzveličao svečanost posvete 
zagrebačke prvostolne crkve, divne crkvene gra- 
đevine, koja je najizrazitiji simbol hrvatskoga 
glavnoga grada kao katoličkog središta evo već 
preko 7 stoljeća. 

Ove je godine prvi put jedan između dosa- 
dašnjih zagrebačkih nadbiskupa pošao u Svetu 
Zemlju u osobi preuzv. g. Dra Alojzija Stepinca. 
I vrativši se s tog svetog puta evo će obaviti 
blagoslov prvoga dijela nove jedne zagrebačke 
ctkve, koja će po svojoj veličini i monumental- 
nosti zauzimati drugo mjesto među zagrebačkim 
crkvenim građevinama, t. j. odmah iza prvo- 
stolne crkve. To je nova bazilika Majke Božje 
Lurdske, koja se gradi u ulici kralja Zvonimira 
i kojoj će prvi dovršeni dio (jer su se sve mo- 
numentalne crkve postepeno, često kroz stolje- 
ća gradile i dograđivale) biti svečano blagoslo- 
vljen prekosutra u nedjelju 24. o. mj , da uz- 
mogne biti predan izvršivanju vjerskih obreda. 

Tom historijskom analogijom neka bude svra- 
ćena pozornost na blagoslov ove najnovije za- 
grebačke crkve kao na značajan crkveni i opće 
kulturni događaj grada Zagreba kao vjerskog 
i kulturnog središta Hrvata. Bit će to crkvena 
građevina, koja će po svojoj umjetničkoj lje- 
poti, na koju oni, koji je grade — a to su oci 
franjevci od provincije Presv. Otkupitelja na 
čelu s provincijalom o. Drom fra Petrom Gra- 
bićem i zagrebačkim gvardijanom o. Matom Vo- 
danovićem — polažu najveću važnost, biti bez 
sumnje jedna od najljepših novijih crkvi, što u 
našim krajevima uopće postoje. 

* 



S BLAGOSLOVA KRIPTE BAZILIKE MAJKE BOŽJE LURDSKE 
U ZAGREBU 

Nadbiskup koadjutor Dr Alojzije Stepinac nosi u procesiji sv. moći 
za oltar Foto a Obitelj * 


Grad Zagreb je prije kojih 150 godina, kad je 
imao možda tek trideseti dio od broja današnjih 
svojih stanovnika, imao veći broj crkvi, nego 
danas. Već početkom 19. stoljeća se osjetila ra- 
zvojem Zagreba velika potreba za novim crkva- 
ma, pa je neposredno pred svjetski rat Zagreb 
dobio novu crkvu sv. Blaža, koja je postala 
vjersko stjecište za cijeli zapadniji dio grada, 
a i po arhitektonskoj ljepoti je vrlo značajna 
zagrebačka crkvena građevina. 

Poslije svjetskog rata dolazi u Zagreb niz re- 
dova i redovnika, koji nastoje po svojim silama 
udovoljiti potrebama za novim crkvama. Fra- 
njevci glagoljaši preuzimaju zapuštenu crkvu sv. 
Ksavera i oživljuju u njoj i oko nje vjerski ži- 
vot na sjevernoj periferiji grada. Franjevci kon- 
ventualci preuzimaju crkvu sv. Duha i stvorivši 
od nje središte vjerskog života za cijelu zapad- 
nu gradsku periferiju sagradiše novu veliku 
crkvu sv. Antuna. Dominikanci, kojima je u Za- 
grebu iz prošlih stoljeća sačuvana lijepa tradi- 
cija, ali koji su kasnije bili napustili naš grad, 
vratiše se poslije svjetskog rata opet amo i po- 
digoše samostan sa crkvicom na najistočnijoj 
periferiji, a vode akciju i za gradnju nove velike 
svoje crkve u tom dijelu grada. Dođoše i Sale- 
zijanci te preuzeše staru crkvu sv. Martina u 
Vlaškoj ulici, ali razviše svoj vjerski rad oso- 
bito još i na jugozapadnoj gradskoj periferiji, 
gdje sagradiše novu crkvu i dom za omladinu. 
Dođoše isto tako i franjevci provincije Presv. 
Otkupitelja, koji grade crkvu u onom dijelu Za- 
greba, koji se razvio na nekadašnjem Sajmištu. 

Ali sve to još nije bilo dosta, da u Zagrebu 
bude moguće udovoljavati svim vjerskim potre- 
bama pučanstva, koje je naglo raslo. Zato- je 
novi zagrebački nadbiskup koadjutor preuzv. g. 
Dr Alojzije Stepinac odmah iza svog nastupa 
odlučio, da se u Zagrebu što prije podigne cijeli 
niz novih crkvi, oko kojih će se razviti nove župe. 
Tako u zadnjih nekoliko godina nastadoše nove 
privremene crkve sv. Obitelji, sv. Josipa, sv. 
Male Terezije, sv. Jeronima, za kojima slijede 
crkve Krista Kralja, bi. Marka Križevčanina, sv. 
Pavla i druge. Sve su one u najnovijim dijelo- 
vima grada. 

Od svih tih novih crkvi neka budu posebno 
istaknute tri radi svog naročito izrazitog zna- 
čenja. 

To je ponajprije crkvu bi. Marka Kri- 
ževčanina, kojoj se temeljni kamen polaže u ne- 
djelju 31. o. mj. i koja će po želji preuzv. g. 
nadbiskupa Dra Stepinca biti crkva hrvatskih 
blaženika, dakle crkva s posebnim nacionalnim 
obilježjem po tom, što će u njoj svi oltari biti 
posvećeni samo hrvatskim blaženicima, kojih 
ima pet. Tu će biti postavljena i kopija Kerdi- 
ćeva oltara bi. Nikole Tavelića, kakav je sagra- 
đen u hrvatskom svetištu u Jerusalemu i ljetos 
ondje po nadbiskupu Dru Stepincu posvećen. 

Z a t i m će posebno umjetničko značenje imati 
crkva Krista Kralja, koja će biti sagrađena i sva 
uređena po nacrtu Ivana Meštrovića, a bit će 
posvećena uspomeni na prvoga hrvatskoga kra- 
lja Tomislava. Na glavnom će oltaru biti lik Kri- 
sta Kralja od Meštrovića. I cijeli trg pred tom 
crkvom biti će izgrađen po Meštrovićevu nacrtu 
kao neki Forum Sacrum (Sveti Trg). Bit će malo 
veća od sv. Marka, ali nema sumnje, da će umjet- 
nički zauzeti prvenstvo među svim zagrebačkim 
crkvenim građevinama. Do gradnje te crkve 
proći će međutim još neko vrijeme. 

Treća je među tim novim značajnim zagre- 
bačkim crkvama bazilika Gospe Lurdske. 

* 

Odluka o gradnji zagrebačke bazilike Majke 
Božje Lurdske potječe iz godine 1932. Kad je 
na Petrovo te godine hrvatski metropolita nadi- 
biskup preuzv. g. Dr Antun Bauer obavio bla- 
goslov samostana i kapelice Majke Božje Lurd- 
ske u Vrbanićevoj ulici, preuzeo je odmah i po- 
kroviteljstvo nad gradnjom nove definitivne 
crkve, koju su franjevci tu odlučili podići. Ta- 
danji gvardijan o. Dr fra Petar Grabić otišao je 
odmah g. Ivanu Meštroviću, da njega zamoli za 
nacrt i savjete glede te nove crkve. Prof. Me- 
štrović je međutim rekao ovo: 

»Za tako zamišljenu crkvenu građevinu može 
načiniti nacrt samo jedan čovjek u našoj državi, 
a to je arh. sveuč. prof. Josip Plečnik, koji kao 
arhitekt uživa svjetski, glas i koji će se, jer je 
i sam već hodočastio u Lurd, znati i religiozno 
uživjeti u problem te crkve.« 

I gvardijan o. Dr Grabić otputio se prof. Ple- 
čniku, koji je najprije privolio, da načini samo 
skicu za tu crkvu, ali izrađujući tu skicu tako 
se uživio u tu stvar i tako se za tu crkvu za- 
grijao, da je izradio i cijelii nacrt za njenu grad- 
nju do svih detalja, pa tako i za cijelo njeno- 
unutrašnje uređenje, a sve to samo iz čiste lju- 
bavi za to monumentalno zagrebačko svetište 
Majke Božje, Kraljice Hrvata. 

Ta se crkva gradi samo iz sredstava sabranih 
novčanim prilozima Hrvata katolika. Prije svjet- 
skog rata sagradili su kapucini crkvu Majke 
Božje Lurdske na Rijeci darovima cijeloga hrvat- 
skog naroda, ali izgubivši Rijeku izgubili smo i 
tu crkvu. U naknadu toga evo Zagreb dobiva 
novu crkvu u čast Majke Božje kao dar hrvat- 
skog naroda. U 4 godine sabrano je za gradnju 
te crkve oko 1 milijun dinara, pa je tim novcem 
izgrađeno* evo tri petine njene kripte. 

Bazilika Majke Božje Lurdske sastojat će se 
naime iz gornje crkve i kripte. U gornju će crkvu 
moći stati oko 5500 osoba, a u cijelu kriptu oko 
3500 osoba. No kako kripta nije mogla odmah 
biti čitava izgrađena, nego samo tri petine, u 
taj izgrađeni već dio kripte može stati oko 2500 
osoba. 

Za kriptu ove crkve je značajno, da su stu- 
povi, koji je dijele u 5 lađa, bez simetrije po- 

Slika desno : 

stavljeni. Tu su 3 velika masivna stupa, na ko- 
jima će počivati gornja crkva, i 12 manjih stu- 
pova. Veliki stupovi i apsida optočeni su po sre- 
dini posebno pečenom ciglom, kakvom će biti 
opločene i sve stijene kripte. U te cigle doći će 
postepeno uklesane mramorne spomen ploče. 
Arhitekt Plečnik zamislio je tu kriptu tako, da 
se ona pomalo može pretvoriti u mauzolej. 

Glavni oltar u kripti izrađen je točno po na- 
crtu prof. Plečnika. Sav je iz crnog mramora, 
kao što je iz istog mramora i pričesna klupa, 
koja dijeli prezbiterij od ostale crkve. Oltar 
nosi sva obilježja stila, u kakvom su se gradili 
oltari u starim bazilikama, a ipak je tom prof. 
Plečnik utisnuo i moderni pečat. Oltar je dvo- 
struk, te se sv. misa može služiti s obje strane, 
kako je to u svim starim bazilikama. Počiva na 
9 okruglih mramornih stupića ukrašenih kapi- 
telima. Na srednja 2 kapitela nalazi se hrvatski 
grb, kao što je taj grb i na medaljonu Majke 
Božje ispod korpusa oltarnoga križa. Sveto- 
hranište je od mjedi pozlaćeno, a otvara se na 
dvokrilna vrata, kojima se na stožerima nalaze 
2 anđela iz bronce držeći svijećnjake od mjedi. 
Ti se anđeli pomiču, kad se rastvore vratašca 
svetohraništa. Oltarni je križ sa brončanim, 
umjetnički veličanstveno izrađenim tijelom Kri- 
stovim. Taj lik Kristov odaje, da je tjelesno sav 
iscrpen, ali glavu nije priklonio, nego je diže 
uvis, jer Krist s križa kraljuje i vlada, pa zato 
mjesto trnove krune ima zlatnu. Medaljon Maj- 
ke Božje Kraljice Hrvata ispod križa prikazuje 
Marijin lik sa žezlom u ruci. 

Unutar prezbiterija nalazi se na mramornom 
podnožju kip Majke Božje Lurdske pred polu- 
školjkom (konkom) iz mjedi, a nad glavom joj 
je kruna od 12 zvijezda. 

* 

Takva je eto ta nova veličanstvena, hrvatskoi- 
ga glavnoga grada dostojna crkva u svom prvom 
izgrađenom dijelu. Osnivače te prekrasne crkve, 
neumorne oce franjevce, treba potpomoći, da i 
izgradnju ostalog dijela te bazilike Majke Bož- 
je, Kraljice Hrvata, što prije uzmognu privesti 
završetku. (Radio-predavanje održano 22. X.) 

Oba siromašna kažnjenika htjeli su također 
da doprinesu malom fondu, koji je Paraskeva 
odnosila na put. Jedan joj ponudi trideset ko- 
pjejki u bakru, a drugi jedan komad od dva- 
deset kopjejki u srebru. To je bila njihova pri- 
stenja od više dana. 

Paraskeva odbije njihovu plemenitu ponudu, 
ali je time bila snažno dirnuta, pa im reče: 

»Ako Providnost učini kakvu milost mojim 
roditeljima, nadam se, da ćete i vi u tome imati 
udjela.« 

U tom času prve se zrake sunca pojaviše u 
sobi. 

»Čas je došao,« reče ona. »Treba da se mi 
rastanemo.« 

Ona sjedne, a isto tako i njezini roditelji i 
oba njezina prijatelja, kao što je to običaj u 
Rusiji u sličnim prigodama... Kad jedan pri- 
jatelj polazi na put, u času, kada se oprašta, 
putnik sjedne. Svi prisutni rade to isto. Poslije 
jednog časa odmora, za koje se vrijeme go- 
vori o nevažnim stvarima, počinje plač i 
grljenje. 

Ovaj obred, koji se u prvi mah čini beznača- 
jan, ima nešto zanimljiva. Prije nego što se za 
dulje vremena rastanu, a možda i za svagda, 
ostaju još neko vrijeme zajedno, da prevare 
sudbinu i da joj ukradu to kratko uživanje. 

Paraskeva na koljenima primi roditeljski bla- 
goslov i otkidajući se hrabro iz njihovih ruku 
ostavi zauvijek njihovu kolibu, koja joj je od 
njezinog djetinjstva služila kao zatvor. Oba 
zatočenika ispratiše je nekoliko prvih milja puta. 

Otac i majka, nepomični na vratima, dugo su 
je pratili očima s namjerom, da joj dadu iz da- 
ljine još posljednji »zbogom«. No mlada dje- 
vojka više se nije natrag osvrtala i doskora 
iščezne u daljini. 

Tada se Lopulov i njegova žena vratiše u 
svoju kućicu, koja će im odsada biti posvema 
pusta. Nesretnici su odsada živjeli još više osa- 
mljeni nego prije. Drugi stanovnici Išim optuži- 
vali su oca, da je sam nagnao svoju kćerku na 
ovo nerazumno putovanje, pa su ga zbog toga 
ismjehivali. Naročito su se podsmjehivali onoj 

dvojici zatočenika, koji u svojoj jednostav- 
nosti nisu krili obećanje, kojje im je Paraskeva 
dala, pa su im unaprijed čestitali njihovu veliku 
sreću. 

Paraskeva je međutim — izakako su je osta- 
vila ona dva prijatelja — stignula više mladih 
djevojaka, koje su išle istim putem kao i ona 
do susjednog sela, udaljenog od Išima po pri- 
lici dvadeset i pet vrsta. 

Usput im se pridruži skupina mladih seljaka, 
od kojih su neki bili napola pijani. To se zbilo 
na ulasku u jednu veliku šumu. Uzbuđene dje- 
vojke nikako nisu htjele poći s njima kroz šu- 
mu. Imale su nešto jela, pa su sjele pokraj puta, 
da se odmore i molile momke, neka produže 
svoj put. Ali momci sjedoše s njima izjavlju- 
jući, da žele s njima jesti te ih otpratiti do sela. 

U ovoj neprilici Paraskeva, da udalji te na- 
metljivce, odluči da upotrijebi jedno malo lu- 
kavstvo, koje je i uspjelo. 

»Mi bismo rado išle s vama,« reče im ona, »ali 
moramo ovdje čekati svoju braću, koja dolaze 
s kolima, da nas odvezu.« 

Momci doista u daljini opaziše dvoja kola, 
koja je Paraskeva prije njih opazila. Malo iza 
toga oni uzjašiše na konje i nestadoše. 

I tako sretno dođe do sela, gdje je imala da 
se zadrži i da prespava kod nekog poznatog se- 
ljaka, koji ju je vrlo lijepo primio. 

Sutradan osjeti umor od prvog puta, koji 
dotada nije običavala prevaliti. Kad je izlazila 
iz sobe, u kojoj je provela noć, na čas je osje- 
tila strah, kad je opazila, da je posve sama. 

Pripovijest o Agaru u pustinji opet joj dođe 
u pamet te joj povrati hrabrost. Prekriži se i 
pođe stavljajući se pod zaštitu svoga anđela 
čuvara. 

Kad je prošla nekoliko kuća, opazi znak orla 
na jednoj seoskoj gostionici, kraj koje je sinoć 
prošla. Po tome je znala, da je pogriješila put, 
i da je mjesto u Petrograd, pošla natrag prema 
kući. 

Zastane da se snađe i opazi svoga gostoprim- 
ca, koji je stajao na stepenicama ispred vratiju. 

»Ako budete ovako putovali,« poviče on, »ne 
ćete doći daleko odavle; i bolje biste učinili, 
da se vratite kući.« 

"Ovakav joj se slučaj više puta ponovio; i kad 
bi u neodlučnosti pitala za petrogradski put, radi 
velike udaljenosti do toga grada, ljudi bi joj se 
podsmjehivali. I to ju je vrlo bunilo. 

Paraskeva nije imala pojma o geografiji ze- 
mlje, koju je imala proći. Zamišljala je, da se 
grad Kijev, slavan u religiji zemlje, o kojemu 
joj je majka često govorila, nalazi na putu za 
Petrograd. Odlučila je, da prolazeći kroz Kijev 
obavi neke pobožnosti i da tamo jednog dana 
postane redovnica, ako joj uspije pothvat. 


832 



U krivoj predodžbi ovoga grada, vidjevši da 
joj se smiju, kad pita za petrogradski put, ona 
je počela pitati prolaznike za put u Kijev; a to 
je bilo još gore. 

Jednom se našla neodlučna na raskršću puteva; 
čekala je na kibik (jedna vrst ruskih kola), koji 
se približavao, i zamolila je putnike, da joj po- 
kažu put, koji vodi u Kijev. Oni su mislili, da 
se ona šali. 

»Uzmite,« rekoše joj oni smijući se, »koji ho- 
ćete, jer svi ti putevi vode jednako u Kijev, 
Rim i Pariz.« 



Ona pođe srednjim, koji je na sreću bio 
pravi. 

Nije mogla da dade nikakvih točnih podataka Seljanka je, nakon što ju promatrala čudnim 

0 svome putu ni o imenima sela, kojima je pro- pogledom, nemilosrdno odbije. 

šla i koja su joj se miješala u sjećanju Paraskeva je naime silazeći sa kola, kojima 

Kad bi došla u kakvo manje selo, bila bi obi- se povezla, pala u blato i zamazala svoju odje- 
čno dobro dočekana od domaćina prvih kuća, ću. Zatim su strašna noć, koju je provela u šu- 

gdje bi tražila gostoprimstvo. Ali u onim selima, mi, i glad, izmijenili njezine crte lica i dali joj 

gdje su kuće imale lijepi vanjski izgled- uvijek nepovoljan izgled. 

bi teško našla konačište. Tu su je uvijek držali Sirota je bila odbivena od svih pragova, gdje- 
avanturiskinjom lošeg vladanja i ova neoprav- god se obratila. 

dana sumnja činila joj je velikih neugodnosti Jedna ju je zlobna žena, na čijim je vratima 
za vrijeme njezinog putovanja. sjela iscrpljena od umora, i preklinjala je, da 

Nedaleko Kamulšefa iznenadi je strašna oluja je primi, prijetnjama primorala da se udalji izja- 
pred zalazom sunca. Ona se požuri da stigne do vivši joj, da oma ne prima nikakve lopove ni 
prvih kuća, jer je mislila, da selo nije daleko; skitnice. 

kad strašan vihor obori jedno drvo pred nju, Mlada djevojka opazi pred sobom crkvu i 

1 silan strah je prisili, da se skloni u obližnju pođe tamo sva ožalošćena. 

šumu. Ona se smjesti ispod jele, koja je bila »Bar me odavle ne će otjerati,« reče ona. 

okružena visokim grmljem, da se zaštiti od vje- Vrata su bila zatvorena i ona sjedne na ste- 

tra. Nevrijeme je potrajalo cijelu noć, i mlada penice, koje su do njih vodile, 

ju je djevojka provela bez zaklona na ovom Mali dječaci, koji su je pratili i skupljali se 
osamljenom mjestu, izložena pljusku kiše, koja oko nje, kad su vidjeli, da je ona zlobna žena 

je prestala tek pred svanuće. muči, počeli su je i oni vrijeđati i nazivati je 

Čim se počelo razdanjivati, ona izađe na cestu, kradljivicom. Skoro je dva sata bila u tom mu- 

izmučena od zime i glada te 'produži svoje puto- čenom položaju, umirući od gladi, zime i izne- 

vanje. Srećom je neki seljak, koji je tuda pro- moglosti. 

lazio, imao prema njoi sažaljenja te iu uzeo u Međutim joj se približila neka žena, da je 
svoja kola. ispita. Paraskeva joj ispriča strašnu noć u šumi. 

Oko osam sati ujutro dođu u jedno veliko Drugi seljaci su se zadržali, da je slušaju, 

selo. Seljak nije htio da se tu zadržava, pa je Predsjednik općine pregledao je njezinu put- 
ostavi nasred ulice i pođe dalje. niču i izjavio, da je u redu. Dobra žena, razrije- 


Paraskeva je uvidjela, 
da će biti loše primljena, 
jer su kuće bile lijepoga 
izgleda. 

Međutim se ona prisilje- 
na umorom i glađu pribli- 
ži niskom prozoru, pred 
kojim je neka žena od 
40 — 50 godina trijebila 
grah, i zamoli je, neka je 
primi. 

šena, ponudi joj svoju kuću. Ali kad se djevoj- 
ka htjela dignuti, njezini su udovi biti tako 
ukočeni, da se nije mogla maknuti. 

Izgubila je jednu cipelu, pa joj je provirilo 
boso stopalo i nabreknute noge. 

Poslije toga svi su je počeli sažaljevati i pre- 
stali je vrijeđati. Smjestili su je u kola, i ona 
djeca, koja su je prije vrijeđala, požurila su da 
ih odvuku do one seljanke, koja ju je primila sa 
mnogo prijateljstva i kod koje je provela neko- 
liko dana. 

Za vrijeme odmora, jedan milosrdni seljak 
daa joj je par cipela . . . Kad joj se povratilo 
zdravlje i snaga, oprostila se sa dobrom že- 
nom i produži svoj put... I tako je potrajalo 
sve do zime. Zadržavala se više ili manje u ra- 
znim selima, prema umoru i prema dočeku — 
kako bi je primili stanovnici. 

Brinula se, da za vrijeme boravka u čijoj kući 
bude korisna, te je čistila kuću, prala rublje i 
krpala . . . 

Ona je opazila, da joj, kad se htjela predsta- 
viti, na prvi pogled nisu vjerovali i držali su je 
avanturistkinjom. Svoju prošlost pričala je, kad 
su je već primili u kuću. 

I doista ljudi su nepovjerljivi, dok ih ne pre- 
dobijete. Treba ih dirnuti, kad su u sumnji, i 
onda će radije pokazati svoje sažaljenje. 

Paraskeva bi započela s molbom za malo 
kruha. Zatim je govorila o umoru, koji ju je 
svladao, da dobije konačište. A kad su je pri- 
mili u kuću, kazala bi svoje ime i pričala o sebi. 

I tako je ona na svom putu počinjala mučno 
upoznavanje ljudske duše. 

Često su je ljudi, koji su je odbili, vidjevši 
kako se udaljuje plačući, opet zvali i lijepo pri- 
mili. 

Prosjaci, naviknuti da ih se odbije, manje 
bi bili dirnuti. Ali Paraskeva, koju je sudbina do- 
vela u taj položaj, nije nikad prije svoga puta 
bila u prilici da moli za milostinju. No unatoč 
njene velike duševne jakosti, bila je rastužena 
radi odbijanja, a najviše radi lošeg mišljenja, 
koje su o njoj imali. 

Dobar dojam bi učinilo pokazivanje putnice. 
Ona bi to iskoristila, kad je trebala više pomoći 
od svojih gostoprimaca. U njoj je označena kao 
kćer kapetana — i to joj je često koristilo i po- 
služilo u više prilika. 

Međutim je priznavala, da su se slučajevi od- 
bijanja rjeđe događali, dok su slučajevi čovje- 
čnog postupanja i dobrog prijema bili bezbrojni. 

»Uobražavalo se,« govorila je ona kadikad, 
»da je moj put bio užasan zato, jer pričam samo 
o mukama i teškoćama, u kojima sam se nala- 

žila, a ne govorim o dobrim prijemima, kojih 
povijest nitko ne želi da dozna.« 

Među teŠKim slučajevima njezina puta nalazi 
se jedan, u kojem je mladoj djevojci život bio u 
opasnosti . . . Ona je jedne večeri stupala pokraj 
kuća nekog sela, da potraži prenoćište, kad neki 
seljak, koji joj je čas prije odbio gostoprim- 
stvo, dođe za njom i pozove je natrag. To je 
bio stariji čovjek vrlo lošeg izgleda. 

Paraskeva je bila u dvoumici, bi li primila nje- 
govu ponudu i na koncu pristane da pođe s njim 
— bojeći se, da ne će naći drugo prenoćište. 

U sobici je zatekla samo jednu stariju ženu, 
čiji je pogled 'bio strašniji nego pogled njezina 
muža. 

Čovjek brižno zatvori vrata. Ta dva bića, pri- 
mivši je u svoju kuću, dočekali su je posve rav- 
nodušno. Imali su tako čudan izgled, da je Pa- 
raskeva osjećala neku bojazan te se bojala, što 
je došla k njima. 

Ponudili su joj, neka sjedne. Sobica je bila 
osvijetljena zapaljenom čamovinom usađenom 
u rupu na zidu. Pri takvoj slaboj svjetlosti, kad 
se usudila podignuti oči, vidjela je, kako je nje- 
zini gostoprimci čudnovato promatraju. Iza ne- 
koliko časaka šutnje upita je stara: 

»Odakle dolazite?« 

»Iz Išima, a idem u Petrograd.« 

»Oh, oh! Vi onda imate mnogo novaca, kad 
polazite na tako velik put!« 

»Ostalo mi je samo osamdeset kopjejki u ba- 
kru,« odgovori Paraskeva prestrašeno. 

»Lažeš,« viknu stara, »jest, lažeš! Ne ide se 
tako daleko sa tako malo novaca!« 

Mlada ih je djevojka uvjeravala, da joj je to 
čitava imovina, ali joj oni nisu vjerovali I muž 
i žena udariše u smijeh. 

»Iz Tobolska u Petrograd sa osamdeset ko- 
pjejki,« reče stara podrugljivo, »to je doista 
nevjerojatno!« 

Nesretna djevojka uplašeno zadrhta, suspre- 
gne suze i tiho se pomoli Bogu, da joj pomogne. 

Međutim su joj dali nekoliko krumpira. Čim 
ih je pojela, domaćin joj je svjetovao, da legne. 

Paraskeva, koja je pomislila, da su njezini 
gostoprimci neki zlikovci, htjela je da radije 
dade ostatak svoga novca, samo da se izbavi iz 
njihovih ruku. 

Napola se svukla, prije nego što se popela 
na zidanu peć, na kojoj je imala provesti noć. 
Dolje je ostavila na njihovom domašaju svoje 
džepove i svoju torbu, da bi im omogućila da 
lakše prebroje njezin novac i da sebi uštedi 
sramotu da bude pretresena. 

Kad su oni mislili, da je zaspala, započeli su 
svoja istraživanja. 

Paraskeva je sa strahom slušala njihov raz- 
govor. Stara je govorila: 

»Ona ima još novaca kod sebe. Vidjela sam 
kod nje jednu vrpcu na vratu, na kojoj je vi- 
sjela mala kesica. Tu je novac.« 

To je bila kesica, u kojoj je bila putnica i od 
koje se nikada nije rastavljala. 

(Nastavit će se.) 

Za naše najmlađe 


ČAROBNO VJENČANJE 

NAPISAO GABRIEL DE LAUTREC - PREVEO K. MOSKATELO — ILUSTRIRAO R. DE LA NEZIERE 

(Nastavak) 

NENADANI POSJET U ZATVORU 


Kraljević je išao naprijed držeći za ruku malu 
djevojčicu, koja ga je svaki čas ostavljala, 
da ubere cvijet. Naskoro se stazica proširi i 
dođe put. I iza stotinjak metara opaziše na 
kraju puta čednu prizemnicu sa zelenim okru- 
glim staklima na prozorima. To je bio dom 
bakin. 

Kad su se približili, djevojčica odjednom 
poče veselo pljeskati rukama: 

»Vuče!« klicala je. »Eno mog prijatelja 
vuka! Pođite vi sami. Ja ću mu nazvati dobru 
večer i začas ću vas stići. Trebate samo povući 
zasun i vrata će se otvoriti. Ne zaboravite reći 
baki, da ne viče na me.« 

KRALJEVIĆEVO ZATOČENJE 

Crvenkapica iščezne za stablima. Kraljević 
učini nekoliko koraka prema vratima. Otvori ih 
bez zapreke. Prodre u sobu, gdje je vladao po- 
lumrak. iU dnu se ipak razaznavao krevet s le- 
žaj em. Kraljevićeve oči pomalo se privikoše na 
tamu i on vidje staru ženu. Barem tako je mi- 
slio. Pristupi krevetu i reče: 

»Dobar dan, bako. Ovaj čas sam sreo vašu 
unuku. Izgubila je kavu i kolač, koji joj majka 
dala za vas. Nemojte na nju vikati. Čujte, ovdje 
vam je, da kupite drugu kavu i kolač. 

I on pruži baki zlatni novac. Jedva je on to 
učinio, kad li se stara žena uspravi na svom le- 
žaju, zatim skoči iz kreveta. Baci zastor, koji 
joj je krio lice. Njezine oči su sjale kao usija- 
ne peći. Imala je zavinut nos kao srp. Kraljević 
sa zaprepaštenjem prepozna u njoj vješticu 
Karonju. 

»Uh, uh,« poviče zla vještica sa zastrašuju- 
ćim smijehom. »Nisi očekivao, da ćeš me ovdje 
naći. Rekla sam baki, da se njezina unuka, do- 
lazeći, da je vidi, strovalila u jarak i da je išča- 
šila nogu. Sada si u mojoj moći. Kraljevna 
može čekati na te. Gusle se ne će naskoro po- 
derati.« 

Kod tog iznenadnog nastupa vještice Kralje- 
vić se nije mogao ni maknuti. Prije nego li se 
snašao, vještica dohvati ispod kose neku sasvim 
crnu svinutu šipku. Njome ona udari mladića 
po leđima do tri puta. On osjeti, da ga obuzima 
neka užasna bol. Nije dospio nego da se spusti 
na stolac pokraj njega. Čuo je i vidio, ali nije se 
mogao ni maknuti. 

Vještica izvadi iz kesice, koja je visjela na 
njenim leđima, malu bočicu s nekom crnom 
tekućinom. 

»Pij, ja ti zapovijedam!« Kraljević je morao 
poslušati i isprazniti bočicu. Jedva ispije, kad li 
se njegove oči zatvoriše, glava se spusti na leđa 
i nekoliko časaka poslije spavao je Kraljević du- 
bokim snom. 


Kad se Kraljević probudio, trebalo je neko 
vrijeme, dok se snašao u novom stanju, u ko- 
jem se nalazio. Pamet mu je još bila nešto po- 
tamnjena djelovanjem zle vještice i dugo se još 
kao u snu oko sebe ogledao. Da li je još u šumi 
ili u sobi svoga dvorca? Ali nesnalaženje je ne- 
stajalo, čim je više dolazio k sebi i stvari mu se 
pokazaše u gruboj stvarnosti. Oko sebe nije ra- 
spoznavao ništa. Kroz polutamu sobe, u kojoj se 
nalazio, jedva je prodirala slaba zraka sunčana. 
Kraljević je držao, da je već dugo spavao. Osje- 
ćao se istom probuđen od neke potpune pospa- 
nosti. 

Malo pomalo dozvao je sebi u pamet doga- 
đaje prošlog dana, koban susret s vješticom i 
udarac čarobne šibe. Probuđenje mu je donijelo 
samo tračke žalosti. Bez sumnje, nalazio se u 
zatočen ju. Pustio se uhvatiti kao malo dijete. 
Pomisao na to bila mu je mrska. Sigurno je u 
bespomoćnom stanju bio prenijet u ovu sobu, 
koja, kako po svemu izgleda, pripada vještici 
Karonji. 

Kroz cijelo to vrijeme Kraljevna, misleći na 
svog viteza, gledala ga je u snovima i očekivala 
s pouzdanjem. Kraljević stisne očajno ruke i 
obuzeše ga crne misli. 

(Nastavit će se ) 



jesenska ženska moda donijela je i ovaj lijepi plavi 

KOSTIM S PULOVEROM U ŽIVIM BOJAMA 

ŠTO Z A N I M A. Ž B ]NT ES 


Z dravlje 

Raširenost sušice kod djece. Su- 
šica je bolest siromašnih ljudi i javlja 
se već u nejakoj dječjoj dobi. Do 
sada su se po osnovnim školama pra- 
vili mnogi pokusi, da se utvrdi ra- 
širenost sušice među školskom dje- 
com. U Beču su liječnici pošli još 
dalje. 'U tom velegradu od 50.000 
djece u starosti od 2 — 5 godina po- 
lazi dječja zabavišta njih 8.000. To 
su u glavnom djeca siromašnijih 
slojeva. Kod te djece pravljena je 
Pirquetova reakcija, da se ustanovi 
raširenost sušice kod bečke djece u 
pretškolsko doba. Rezultat je bio 
porazan. Pokazalo se da je Pirque- 
tova reakcija bila pozitivna kod 2-go- 
dišnje djece u 14% slučajeva, kod 
3-godišnje djece 16%, kod 4-godi- 
šnje djece 21%, a kod 5-godišnje 
djece već 25%. Tako je u Beču, a 
sigurno nije bolje niti kod nas. 

Sadrži li krumpir otrova? Krumpir 
se mnogo troši, a ipak je rijetko ko- 
me poznato, da svaki krumpir sadrži 
različite količine otrova, koji je po- 
znat pod imenom solanin. Godine 
1922. imao je krumpir neobično mno- 
go solanina, pa su te godine bila i 
otrovanja s krumpirom mnogo češća. 
Svaki krumpir sadrži 25 — 60 mg so- 


Tjedni kalendar dobre domaćice 

Rlmokat. 

kalendar 

Studeni - Novembar 

Nedjelja 

31 

Objed: Juha od srnetine. Srneći 
hrbat u umaku. (Cezner-Andrić »Do- 
maćica u kuhinji« str. 44.) 

Večera: Odresci od srnetina sa 

Krist Kralj 

salatom od mrkve, repe i celera. 

Ponedjeljak 

i 

Objed: Juha od kokoši. Kuhano 
kokošje meso s krumpirom i uma- 
kom od hrena. Gibanica s orasima. 

Svi Sveti 

Jabuke. 

Večera: Jaja sa šunkom. 

Utorak 

2 

Objed: Juha od vrhnja. Kiseli ku- 
pus s rižom. Pečeno kestenje. 
Večera: Drobljenac. 

Dušni Dan 

Srijeda 

Objed: Juha od krumpira. Sa- 

3 

vijača od bundeva. 


Večera: Prženica. 

Hubert 


Četvrtak 

A 

Objed: Govedska juha. Pečena 
govedina s krumpirom i salatom od 

4 

celera. Naduvak od jabuka. 

Karlo B. i E. 

Večera: Krumpir pečen u ljuski 
s maslacem. 

Petak 

i 

Objed: Riblja juha. Kuhana riba. 

5 

Uštipci od krumpira. (St. Andrić 
»Jela od krumpira« str. 12.) 

Zaharija i El. 

Večera: Žličnjaci s jajima. 

Subota 

6 

Objed: Talijanska juha. Pečenje 
od kunića s brusnicama. 

Večera: Omlet od cvjetače. 


Leonard 


lanina. Ako krumpir stoji do prolje- 
ća, pa je uz to izložen suncu i svi- 
jetlu, onda ima u sebi mnogo više 
solanina. Najviše otrovanja krumpi- 
rom opaža se u proljeće, kad se već 
krumpir izvadi iz zimovališta. 

Smije li nas to znanje o solaninu 
toliko prestrašiti, da uopće presta- 
nemo trošiti krumpir? Nikako ne! 
Evo zašto: Broj otrovanja solaninom 
je s obzirom na veliku potrošnju 
krumpira upravo neznatan. To je i 
razumljivo, kad znamo, da kuhanjem 
velik dio solanina prelazi u vodu, pa 
se stoga ta voda mora baciti. Otro- 
vanje krumpirom bit će još rjeđe, 
ako se krumpir spremi na suhom i 
tamnom mjestu, gdje je posve za- 
štićen od suncai i svijetla. Dr I. K. 

Dobar tek 

Salata od celera. Ulij u vodu malo 
octa ili limunova soka, pa u nju stavi 
na pola sata očišćeni celer. Zatim 
celera skuhaj u slanoj vodi dok ne 
omekša. Nareži ga te polij octom i 
uljem i s malo šećera u prahu, a 
onda majonezom. 

Pečenje od kunića. Pirjaj meso 
od kunića na masti i luku, pa ga 
skini s kosti i samelji s malo svi- 
njetine i teletine. U to samljeveno 
meso umiješaj slanine, jaje, žemlji- 
nih mrvica, naribane limunove kore 
te posoli i pobiberi. Načini odreske 
kao obično od faširanog mesa i peci 
ih u masti. 

Omlet od cvjetače. Skuhaj cvjeta- 
ču, da bude mekana, pa je rastrgaj. 
Načini blijedi zapržak na maslacu, 
razredi mlijekom i prokuhaj, a onda 
pusti da ohladi. Umiješaj u hladno 
2 žumanjka, malo bijelog bibera, soli, 
rastrganu cvjetaču i snijeg od 2 
bjelanjka. Tepsiju namaži maslacem, 
pospi brašnom, raširi u njem tijesto 
s cvjetačom i peci u pečenjari. 

Naduvak od jabuka. Oguli 5 veli- 
kih jabuka, nareži na kolutiće i met- 
ni u šerpu, koju si namatala gušči- 
jom mašću, pošećeri i pokapaj ru- 
mom. Miješaj 2 žumanjka, 2 žlice 
šećera i 2 žlice brašna, pa jabuke 
prelij tim tijestom i peci u peče- 
njari. S. A. 


NAJMODERNIJA 

„MA-MA“ dječja kolica 

Na otplatu bez jamca i povišenih 
cijena. — Najjeftinije kupujete i po- 
pravljate izravno kod proizvađača 

PRERADOVIĆEVA ULICA 22 


DOMAĆICE 

Kupujte staKlenu, porculan- 
sku i vatrostalnu (feuerfest) 
robu u domaćoj staklani 

R. PASA RIO 
Ilica 5 ZAGREB Ilica 5 

POKUĆSTVO 

S. D. OPAČIĆ i sinovi 
ZAGREB, ILICA 128 


Događaj I 

17. Otkriven spomenik hrvatskom 
književniku i političaru Eugenu 
Kumičiću u Zagrebu. Podigla ga 
»Hrvatska Žena«. 

18. Englezi u bijesu bacaju u zrak 
kuće uglednih Arapa u Palestini. 
Čitav muslimanski svijet solida- 
ran s paletinskim Arapima. Vr- 
hovni muftija traži pomoć od 
Mussolinija. 

19. Pariški »Journal« iznosi pitanje, 
da li francuske mandatske vlasti 
u Siriji treba da predadu Engle- 
zima arapskog velikog muftiju. 

20. Nagli pad vrijednosnih papira na 
Njujorškoj burzi Wal!-Streete. 
Drži se, da. je to uslijed neizvje- 
snosti radi Rooseveltovih plano- 
va ili dai je to zavjera kapitalista 
protiv predsjednika Roosevelta. 
— U Zagrebu umro odlični fra- 
njevac fra Krsto Belamarić iz 
Šibenika. 

21. Španjolski nacionalisti osvojili 
grad Gijon u Asturiji. — Japanci 
uspjeli uspostaviti suradnju s 
Mongolima i time ojačali svoju 
pozadinu. — U Čehoslovačkoj se 
provode najznačajnije odredbe 
»Modus-a vivendi«, kojim je pri- 
je dulje vremena bilo ugovoreno 
sporazumno- rješenje katoličkog 
pitanja između Svete Stolice i 
Čehoslovaičke. 

22. U Zagrebu počele biskupske kon- 
ferencije. Zastupani svi katolički 
biskupi. 

23. Japanci poduzeli novu ofenzivu 
i osvajaju nove položaje. Kinezi 
se brane umjetnim poplavama. — 
Demonstracije hrvatskih sveučili- 
štaraca prigodom namjeravanog 
predvanja Dra Dinka Tomašića 
u (Pučkom sveučilištu. 

24. Blagoslov kripte nove bazilike 
»Kraljici Hrvata« u Zagrebu. 

25. Otvoren Hrvatski socijalni tje- 
dan u Zaigrebu. — Na. vijećanji- 
ma u Londonu o povlačenju stra- 
nih dobrovoljaca iz Španjolske 
odbačeno je takozvano »simboli- 
čko povlačenje« dobrovoljaca s. 
jedne i druge zaraćene strane. — 
Predsjednik belgijske vlade Van 
Zeeland, istaknuti katolički poli- 
tičar, predao ostavku. 

26. Nacionalisti proširili vlast i nad 
zadnjim ostacima španjolske sje- 
verne obale. — Završene biskup- 
ske konferencije u Zagrebu. 

28. Na vijećanjima u Londonu samo 
Sovjetska Rusija odbila nacrt re- 
zolucije o povlačenju dobrovolja- 
ca- iz Španjolske. Time je SSSR 
ostala u tom pitanju posve osa- 
mljena. 





ŠTEDLJIVA DOMAĆICA 


U svakoj kući imade mnogo 
krpica, raznih ostataka od halji- 
na, bluza, suknja i t. d , za koje 
se više puta doista ne zna, šta 
da s njima načinimo. Međutim 
praktična i štedljiva domaćica 
ne će te ostatke baciti, već će i 
njih korisno upotrebiti Razne 
su mogućnosti, što da od njih 
stvori. Donosimo tek neke pri- 
mjere za naše domaćice. 

S malo truda možemo načiniti 
iz stare jednostavne košarice za 
voće (lako je kupimo na trgu 
za malo novaca) novu ukusnu 
i praktičnu košaricu za šivaći 
pribor. Nije to teško, treba tek 
malo spretnosti i strpljivosti. 
Ta košarica za šivanje potrebna 
je u svakoj kući, jer je vrlo ne- 
zgodno da se igle, škare, kon- 
ci i razna puceta vuku kojeku- 
da. Ovako ih imamo uvijek na 
stalnom mjestu. 

A kako ćemo je načiniti? U 
prvom redu, kako smo već re- 
kli, potrebna nam je jedna ko- 
šarica za jabuke ili koje drugo 
voće i(2a). Poklopac ćemo izre- 
rezati od debele ljepenke ili još 
bolje od drva. Cijela se košari- 
ca presvuče sa šarenim krpica- 
ma, već skupa sašitim. One mo- 
gu biti raznih veličina i oblika. 
Na nutarnjoj strani poklopca 
načinit ćemo još poseban džep. I 
on je praktičan, jer možemo u 
nj staviti neke važnije šivaće 
potrepštine. Košaricu možemo 


razdijeliti na 2 do 3 pretinca, 
napravljena od ljepenke ili dr- 
va. Oni nam služe za raznovr- 
sne konce, svilu, pamuk, i t. d., 
već prema potrebi. Zatim treba 
načiniti još svakako jastučić za 
igle i pribadače. Na kraju ćemo 
još prišiti vrpce, kojima ćemo 
zatvoriti košaricu i time je ona 
gotova. Vrlo je jednostavan taj 


cijeli posao, a košarica je prak- 
tična i daje živ i šarolik izgled 
( 2 ). 

Još jedan primjer, kako mo- 
žemo spretno upotrebiti ra- 
zne krpice. Da majka obraduje 
svoje dijete, napravit će mu 
jednostavnu igračku — kornja- 
ču. Na slici vidimo, kako je ta- 
kva kornjača od šarenih krpica 
jednostavna, a opet kako naliči 
živom modelu. Sam posao ne 
iziskuje također odviše mnogo 
truda. Glavu, rep i noge kroji- 


mo iz jednakih krpa, dok gor- 
nji oklop kornjače mora biti 
šaren. Zgodno je ako ga ob ru- 
bimo uskom zupčastom vrpcom. 
Cijela se kornjača ispuni pamu- 
kom ili vatelinom. Prišijemo još 
2 oka — i kornjača je gotova. 
Ona može biti raznih veličina, a 
može pače služiti i kao jastučić 
sa sjedenje manjem djetetu. 


Poput te kornjače možemo 
načiniti i druge igračke: zeca, 
slonića, mačkicu i t. d. Takve 
igračke vrlo su jeftine, a djeca 
im se itekako vesele. Pa onda 
može svaka majka kćerkinoj 
bebi sašiti od starih krpa nove 
haljinice. I one su vrlo jedno- 
stavne. 

Imade još mnogo toga što- 
možemo stvoriti od raznih krpa 
i krpica i svaka dobra i spretna 
domaćica znat će ih već prak- 
tično upotrebiti. Af. 



Pustolovni roman u slikama 


ZLATNI OTOK 


28. NAPISAO R. L. STEVENSON — ILUSTRIRAO STJEPAN PETREŠEVIĆ 



Buntovnici uzeše »Flin- 
tovu kartu« i stadoše je 
zanimljivo promatrati. 
Jim je razgledao »Crnu 
Mrlju«. /S jedne strane 
bile su riječi iz »Apoka- 
lipse: »Vani su psi i ubo- 
jice«, a s druge napisano 
čađom: »Svrgnut!« 


Ujutro javi stražar, da 
dolazi dr Livesey. Po- 
mnjivo je pregledao ra- 
njenike i rugao im se, 
što su se neoprezno uta- 
borili na nezračnom i 
grozničavom mjestu. Svi 
da će pomrijeti. Šalio se 
s njima kao na brodu. 


Zagovaranjem Silvera 
a uz mrmljanje ostalih 
gusara dopustiše Jimu, da 
razgovara s doktorom. 
Jim je obećao Johnu, da 
ne će pobjeći, te nije 
htio prekršiti zadanu 
vjeru. Ispriča doktoru 
sve o »Hispanioli«. 


John Silver se stao mo- 
tati oko doktora, neka. 
ga preporuči, da ne do- 
spije na vješala. Čuvši 
dr Liversey, kako' je spa- 
sio Jimu glavu, obeća 
mu, da će se zanzeti za. 
nj. Doktor ode i nestane 
u šumi. 


837 



o 


M 


IZ DJEČJIH USTA. »Tata, mo- 
lim te, tko su bili pretorijanci?« 

»Mislim ... da su to bili sta- 
novnici grada Pretorije u juž- 
noj Africi.« 

Učitelj pita đaka: »Kako 
se kaže njemački: jedan: jedna, 
jedno?« 

Učenik: »Nein, neine, nein.« 

Učitelj: »A kako se kaže 
nijedan, nijedna, nijedno?« 

Učenik: »Nein, neine, nein.« 

»Ideš li, Perice, rado u školu?« 

»Idem, samo ne volim sjedjeti 
u školi.« 

Učitelj: »Tko je zapalio 
Rim?« 

Učenik: »Cezar.« 

Učitelj: »Nije istina.« 

Učenik: »Onda je Nero! 
Znam, da je bio jedan od naša 
dva psa.« 

»Koliko se pravaca može po- 
vući kroz jednu tačku?« 

»Neizmjerno mnogo.« 

»Dobro. A kroz dvije?« 

»Dva puta toliko.« 

»Kakva je razlika između ba- 
rometra i termometra?« 

»Barometar visi vani, a ter- 
mometar unutri.« 

»Što je to zemaljska os?« 

»To je umišljena crta, koja 
ide od sjevernoga do južnoga 
pola i oko nje se okreće zemlja.« 

»Dobro, a biste li mogli obje- 
siti šešir na tu pomišljenu crtu?« 

»Bih.« 


Š A. L B 


»Zbilja? A kakav bi to mogao 
biti šešir?« 

»Pomišljeni šešir.« 

Otac: »Ivice, ja ti čestitam 
današnji imendan.« 

Ivica: »Hvala, tatice. A jesi 
li naučio pjesmicu?« 

Otac dobije rasudnicu : da nje- 
gov sin ima tri druga reda. Na- 
kon nekoliko dana njegov sin 
donese obavijest razredniku, 
koji pogleda, je li po propisu 
potvrđen primitak, i pročita: 

»Pročitao, izlupao, potpisao.« 

Rudolf Crnić. otac 

Profesor: »Za vas je, Bro- 
ziću, šteta školarine, koju ste 
neki dan platili.« 

Učenik skromno: »Bih 
li je mogao dobiti natrag, vele- 
učeni?« 

Profesor: »Kolika je spe- 
cifična težina zlata?« 

Đak: »19, 6.« 

Profesor, da se našali: 
»A koliko važe onda kilogram 
zlata?« 

Đak poslije duga računa: »19 
kila i 60 deka.« 

Učiteljica: »Meso od ja- 
njeta zove se janjetina, od vola 
i krave govedina. 

Kako se zove meso od svinje, 
Osmec?« 

»Meso od svinje zove se, zo- 
ve se — pečenka.« 

»Životinje, koje gmižu i pu- 
ze, kao zmija, gušter, daždev- 


njak, zovu se gmazovi. Reci, Ma- 
ricu, još koju takvu životinju!« 
»Moj mali brat.« 

Š-k. 


OTPREMNIČKO PODUZEĆE 

ELIAŠ I LAH (vi. Radej Ivan) 

ZAGREB 

Nikollćeva ulica 10 — Telef. 24-05 



Najveća 
katoli- 
čka 
tvrtka 
glazbala 
u državi 



DOBRIJAN IGRA BILJAR 



(Pred biljarom čika stao, 
pa ga gleda, pa se čudi 
zašto ove kugle bijele, 
zašto nam ih treba, ljudi?/ 


Uzme čika štap i cilja, 
kugla 'kuglu tad udara, 
a pozadi iza njega 
gle brzoga konobara! 


U zanosu za biljarom 
zgodi čika konobara, 
čašu, tanjur i pečenku, 
sve to na tle sad obara 


Rasrđen je naš konobar, 
te za čikom brzo juri; 
Sad će leđa čiki znati, 
kako ruše se tanjuri! 


Ilustrovani tjednik B Obitelj m izlazi svake nedjelje. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. .Obitelj' izdaje Konzorcij kuća Dobre Štampe. Za izdavača i uredništvo odgovara Dr Josip Andrić , glavni urednik m ObitelU m 
Zagreb, Tre/kora 1. Adresa uredništva i uprave .Obitelji': Zagreb , Trg Kralja Tomislava 21. Telefon 54-17. Ček. rad. post. šted. br. 33.536 
• Obitelj * se tiska u Tiskari Narodnih Novina u Zagrebu. Za tiskaru odgovara V. Kirin. Deželićeva ul. 2. 







OPRE/AA ZA 

DOJEN 


Lijevo; KOŠULJICE, JASTUK I PO DB RADNIK ZA NOVOROĐENČE. Izrađeni su od svijetlomodrog ba- 
lista, a ukrašeni aplikacijom od bijelog bat ista. Jastuk je dug 135 cm, a Širok 35 cm. Vezeni rub je 5 cm. 
Vrpce, kojima se veže jastuk, Široke su 2.5 cm. Pod bradnik je velik 22 x 28 crn. 

Desno; POKRIVALO ZA KOLICA u veličini 50 x 80 cm. KAPUTIČ i[ KAPICA u vrlo jednostavnom 

kroju a sve se pravi iz ružičastog ili svi ; etlomodrog krepdešina ili krepsatena. Pokrivač je punjen vateh- 

nom. Uzorak se zrnča istobojnom svilom. Rub pokrivala ukrašen je svilenim gajtanom. 


L MUŠKA NOĆNA PIDŽAMA od prugastog flanela. — . 2. RUŽIČASTA ŽENSKA PIDŽAMA iz toplog 
materijala, sasma zatvorena. - 3. ZIMSKA SPAVAĆI CA od flanela. Pojas je samo sprijeda i veze se dok je 
ovratnik sasma uzak, a straga se kopča sitnim puce tima. — 4. i o, DVIJE PIDŽAM1CE za djevojčice ili dj 
Čake iz jednobojnog ili uzorka nog flanela. Kroj tih pidžama je vrlo jednostavan. 




